b'\n_START_ARTICLE_\nAleksander Matvejevi\xc4\x8d Kovanko\n_START_SECTION_\n\xc5\xbdivljenje in delo\n_START_PARAGRAPH_\nNjegovo delovanje je bilo povezano z Gat\xc4\x8dino in namestitvami v vasi Salizi (danes vas Kotelnikovo). V Gat\xc4\x8dini so zgradili prvo voja\xc5\xa1ko letali\xc5\xa1\xc4\x8de v Ruskem imperiju, v Salizi pa je bilo od leta 1909 opori\xc5\xa1\xc4\x8de zrakoplovne \xc5\xa1ole, ki je kasneje preraslo v leningrajsko zrakoplovno pristani\xc5\xa1\xc4\x8de._NEWLINE_Februarja 1885 so ustanovili prvi kadrovski voja\xc5\xa1ki oddelek letalcev v Rusiji, za njegovega poveljnika pa so odredili poro\xc4\x8dnika Kovanka. To je bil v bistvu za\xc4\x8detek ruskega vojnega letalstva, saj so ga pet let pozneje reorganizirali v \xc5\xa0olski zrakoplovni park, \xc4\x8dez naslednjih deset let pa je postal \xc4\x8castni\xc5\xa1ka zrakoplovna \xc5\xa1ola z dvema oddelkoma - zrakoplovnim in letalskim, ter imel sede\xc5\xbe v Gat\xc4\x8dini. Ves ta \xc4\x8das, neprekinjeno 33 let, je bil Kovanko vodja te nove in izredno pomembne ustanove._NEWLINE_6. avgusta 1887 so v bli\xc5\xbeini Moskve opazovali Son\xc4\x8dev mrk. Za znanstvenega opazovalca so izbrali Klina. V tem \xc4\x8dasu je bil Kovanko poro\xc4\x8dnik v saperskem bataljonu carjeve telesne garde. Skupaj z Mendelejevom je moral v balonu opraviti ve\xc4\x8d opazovanj iz zraka. V ko\xc5\xa1aro sta namestila barograf, dva barometra, dvogled, spektroskop, elektri\xc4\x8dno svetilko in signalno trobo. Iz balona naj bi izrisala Son\xc4\x8devo korono, opazovala dviganje sence in opravila spektralno analizo. Ob 6 uri in 25 minut sta se vsedla v ko\xc5\xa1aro, vendar se zmo\xc4\x8den balon ni dvignil. Kovanko je na Mendelejevo pro\xc5\xa1njo popustil in mu pojasnil kako se upravlja z balonom, tako da se je v zrak dvignil Mendelejev sam._NEWLINE_Kovanko je organiziral polete z baloni za znanstvene raziskave ozra\xc4\x8dja in \xc5\xa1tudij vpliva letenja na \xc4\x8dlove\xc5\xa1ko telo. Pridobil je izdelavo ve\xc4\x8d doma\xc4\x8dih balonov in zrakoplovov, ter predlagal nekaj svojih konstrukcij. Leta 1894 je predstavil osnutek letala in letalskega vijaka. V rusko-japonski vojni je poveljeval 1. vzhodnosibirskemu bataljonu, organiziral boj proti privezanim balonom za prilagajanje topni\xc5\xa1kega ognja in opazovanje sovra\xc5\xbenika. Od leta 1910 je na\xc4\x8deloval \xc4\x8dastni\xc5\xa1ki zrakoplovni \xc5\xa1oli, kjer so se iz\xc5\xa1olali prvi ruski piloti. Pod njegovim vodstvom so zgradili prvo rusko zra\xc4\x8dno ladjo, kasneje pa pet letal._NEWLINE_Tudi njegov sin Aleksander je bil pilot in letalski konstruktor.'